Επιεικίδες

Οι Επιεικίδες ή Επικείδες () (ο δήμος: Δήμος Επιεικιδών ή Δήμος Επικειδών) ήταν αρχαίος οικισμός και δήμος της Κεκροπίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Επιεικίδες) ονομάζονταν και οι δημότες του δήμου αυτού.lol

Ετυμολογία
Πιθανώς η ονομασία του δήμου να προέρχεται από τη λέξη «επιεικής» (), δηλαδή ο άνθρωπος ο οποίος στην κρίση και την τιμωρία σφαλμάτων ή αδικημάτων είναι πιο ήπιος, ο συγκαταβατικός, ο πράος άνθρωπος.

Τοποθεσία των αρχαίων Επιεικιδών
Ο δήμος των Επιεικιδών, θεωρείται ότι ήταν δήμος των Μεσογείων, χωρίς πάντως να έχει αποκλειστεί και η περίπτωση να ήταν δήμος του Άστεως.[...] "Epieicidae: (Ἐπιεικίδαι; Epieikídai). Attic asty or mesogeia deme of the phyle Cecropis. One  bouleutes. In the years 303/2 and 281/0 BC, E. was without council representative. The location is unknown. Trittys-affiliation uncertain". [...], Lohmann, Hans (Bochum), Epieicidae Η τοποθεσία του δήμου αυτού δεν έχει ακόμα ταυτιστεί επακριβώς με κάποια σημερινή περιοχή και παραμένει άγνωστη.John S. Traill: Demos and trittys. Epigraphical and topographical studies in the organization of Attica. Athenians Victoria College, Toronto 1986, p. 135. Υπάρχουν διάφορες απόψεις ερευνητών που τον τοποθετούν σε διάφορες περιοχές της Αττικής, από τα βόρεια της Αθήνας, στη ευρύτερη περιοχή της Κηφισιάς, ως τα νότια, σε περιοχές κοντά στη Γλυφάδα.[...] "Επικείδαι ή Επιεικίδαι: Αρχαίος δήμος της Αττικής. Ανήκε στην Κεκροπίδα φυλή, ωστόσο, η θέση του αγνοείται. Μερικοί τον τοποθετούν στην περιοχή της Κηφισιάς, ενώ άλλοι στη Γλυφάδα". [...] Επικείδαι ή Επιεικίδαι

Ο ερευνητής του 19ου αιώνα Διονύσιος Σουρμελής, πίστευε ότι ο δήμος Επιεικιδών βρίσκονταν στην περιοχή Κακουργιάνοι.Διονύσιος Σουρμελής, "Αττικά: ή περί δήμων Αττικής εν οις και περί τινων μερών του Άστεως". Υπό Διονύσιου Σουρμελή. Έκδοσις πρώτη. Τύποις Αλεξάνδρου Κ. Γκαρπολά, Εν Αθήναις 1854 και "Attika hē peri dēmōn Attikēs en hois kai peri tinōn merōn asteōs", Dionysios Surmelēs, Gkarpola, 1854, σελ. 105-106: [...] "Επιεικίδαι• και ο δήμος και οι δημόται. Ο δήμος ούτος κείται άνωθεν της Φλύας πρός άρκτον• ωνομάσθη ως φαινεται από Επιεικούς τινος ούτω καλουμένου• είχεν όμως την κακοτυχίαν νά μετονομασθη εν τω Κράτει της απαιδευσίας Κακουργιάνοι. Πόθεν η εναντία αύτη ερμηνεία, και εν ποία εποχήν, είνε άδηλον". [...]

 Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές,Ελληνικές επιγραφές - IG Επιεικιδ Attica (IG I-III)], στην ιστοσελίδα: epigraphy.packhum.org ως μέλος της Κεκροπίδας φυλής, συμμετείχε με 1 βουλευτή στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη περίοδο (307/306 – 224/223 π.Χ.) ο δήμος είχε επίσης 1 βουλευτή στη Βουλή των 600, αλλά κατά τα έτη 303/302 π.X. και 281/280 π.Χ. ο δήμος δεν είχε βουλευτή στην αρχαία Βουλή.Epieicidae Στις επόμενες περιόδους: Την τρίτη περίοδο (224/223 – 201/200 π.Χ.), την τέταρτη περίοδο (201/200 π.Χ. – 126/127), καθώς και την πέμπτη περίοδο (126/127 – 3ος αιώνας) παραμένει άγνωστος ο αριθμός βουλευτών–αντιπροσώπων.

 Οι κάτοικοι των Επιεικιδών 
Ο δημότης των αρχαίων Επιεικιδών ονομαζόταν Επιεικίδης.Στέφανος Βυζάντιος, "Εθνικά", (" Stephani Byzantii Ἐθνικων quæ supersunt." Gr. Edidit Anton Westermann, Λειψία 1839), [...] "Επιεικίδαι, δήμος της Κεκροπίδος φυλής. ο δημότης Επιεικίδης. τα τοπικά εξ Επιεικιδών, εν Επιεικιδών". [...], σελ. 121.Δανιήλ ο Μάγνης, "Λεξικόν Ιστορικομυθικόν και Γεωγραφικόν, συντεθέν υπό Δανιήλου Δημητρίου Μάγνητος του εκ του Πηλίου όρους εκ κωμοπόλεως Αγίου Λαυρεντίου, εις χρήσιν της ελληνικής νεολαίας". Εκ της Ελληνικής τυπογραφίας Φραγκίσκου Ανδρεώλα. Εν Βενετία 1834. Lexikon historikomythikon kai geographikon (etc.)(Historisch-mythologisches und geographisches Worterbuch etc.) neograece, Daniel Demetrios Magnes, Andreola, 1834, [...] "Επιεικίδαι, δήμος της Αττικής, εκ της Κεκροπίδος φυλής (Κάτοικ. Επιεικίδης)". [...], σελ. 121. 

Προσωπικότητες από τις Επιεικίδες 
Υπήρξαν διάφοροι γνωστοί πολίτες από το δήμο των Επιεικιδών, όπως ο Δημήτριος ο Επιεικίδης γιος του Απολλωνίου, ο Διογένης ο Επιεικίδης, ο Διονύσιος ο Επιεικίδης γιος του Διονυσίου κ.α.Δημότες των Επιεικιδών . Αναζήτηση με τη λέξη-κλειδί στον τόπο (Place): EPIEIKIDHS (στα κεφαλαία αγγλικά), στις ιστοσελίδες: empressattica.com και atheniansproject.com του Προγράμματος «Αθηναίοι» = Athenians Project

 Δείτε επίσης 
 Αρχαία Αθήνα
 Κεκροπίδα φυλή

 Παραπομπές - σημειώσεις 

Πηγές – βιβλιογραφία
Πρωτογενείς πηγές 
 * Ελληνικές επιγραφές - IG Επιεικιδ Attica (IG I-III) & IG II² 1790

Δευτερογενείς πηγές
 Epieicidae, στην ιστοσελίδα: referenceworks.brillonline.com,
 John S. Traill: The political organization of Attica: a study of the demes, trittyes, and phylai, and their representation in the Athenian Council,“Attica”, (11, 20, 51, 62, 70, 110 no. 39, table 7) Princeton: American School of Classical Studies at Athens (ASCSA), 1975, 
 John S. Traill: Demos and trittys. Epigraphical and topographical studies in the organization of Attica. Athenians Victoria College, Toronto 1986, p. 135.

 Εξωτερικοί σύνδεσμοι 

 Επικείδαι, στην ιστοσελίδα: www.ygeiaonline.gr

Κατηγορία:Δήμοι της Αρχαίας Αττικής
Κατηγορία:Αρχαία Αθήνα